Komeleyanê Dêrsimî yê Îzmîrî vera texrîb û talanê xozaya Dêrsimî eşkerayîyêke daye û talan protesto kerd. Paltformê Xoza yê Ege, HDK û HDP tewrê eşkerayîye bîyî.
Çalakîye de pankarta 'Dêrsim de talanî rê ne, seydîye wa qedexe ba, ruhsatê madenan wa betal bê' ameyî akerdene û sloganê sey 'Destê xo medê erdê mi', 'Seydîye spor nê qirkerdiş o' ameyî vatene.
Huseyîn Ozanî çalakîye de qisey kerd û pare kerd ke çimeyê Dêrsimî seba rantî yenê pêşkêşkerdene.  Ozanî vat: ''Dêrsim de pê têkoşînê şarî 15on ruhsatê madenan ameyî betalkerdene la hêrişê vera xozaya Dêrsimî dewam kenê. Her serre pezkovîyê ma yenê qetilkerdene û daristanê ma yenê vêşnayene. Ê pê wesayîtanê karî dekewenê Çimeyanê Munzurî.  Ruhsatê madenanê Çemişgezekî çin ê. Wa şîrketî nê projeyanê talanî ra fek vera bidê.''
